***RuPaul's Drag Race*** é un programa de televisión de telerrealidade estadounidense, o primeiro da franquía Drag Race, producido pola compañía World of Wonder para Logo TV, e a partir da 2017 para VH1. Está presentado por RuPaul e o seu obxectivo é dar coa "próxima superestrela drag dos Estados Unidos". RuPaul ten o papel de anfitrioa, mentora e líder do xurado do programa, posto que as concursantes teñen que superan diferentes retos cada semana. O xurado componse, ademais, de Michelle Visage e varios convidados que critican e analizan o progreso das concursantes ao longo da competición. Até xaneiro de 2022, houbo 14 edicións e 14 gañadores do programa: BeBe Zahara Benet, Tyra Sanchez, Raja, Sharon Needles, Jinkx Monsoon, Bianca Del Rio, Violet Chachki, Bob the Drag Queen, Sasha Velour, Aquaria, Yvie Oddly, Jaida Essence Hall, Symone, e Willow Pil.

*RuPaul's Drag Race* abrangue 13 tempadas e inspirou os derivados *RuPaul's Drag U*, *RuPaul's Drag Race All Stars* e *RuPaul's Secret Celebrity Drag Race*. O programa converteuse no mellor valorado da programación de Logo TV, e emítese de xeito internacional no Reino Unido, en Australia, no Canadá, nos Países Baixos e en Israel. Entre 2016 e 2020, RuPaul gañou cinco Premios Emmy consecutivos na categoría de Presentador Sobresaínte dun programa de telerrealidade. O propio programa levou o Premio Emy Primetime na categoría de Programa Sobresaínte de Telerrealidade nos anos 2018, 2019 e 2020, así como o Premio 21st GLAAD Media. Tamén foi candidato nos Premios da Crítica Televisiva nas categorías de Mellor Serie de Telerrealidade e Mellor Presentación de Programa de Telerrealidade, e nos Premios Emmy Creative Arts nas categorías de Maquillaxe. En 2018, o programa converteuse no primeiro en gañar á vez o Premio Emmy ao Mellor Presentador e Mellor Programa de Telerrealidade, fito que repetiu dende entón. A décimo terceira tempada estreouse o 1 de xaneiro de 2021.

Notas
-----

1. ↑  Hughes, Scarlett (16 de maio de 2008). ""RuPaul's Drag Race"!". *Right TV*. Arquivado dende o orixinal o 04 de marzo de 2016. Consultado o 12 de outubro de 2011.
2. ↑  "For 'RuPaul's Drag Race' Mainstream Is Jumping the Shark". *Entertainment Tonight*.
3. ↑  "'RuPaul's Drag Race's Emmys Win: See The Best Reactions". *Billboard*. Consultado o 16 de xaneiro de 2021.
4. ↑  "Nominees/Winners | Television Academy". *Emmys.com*. Consultado o 16 de xaneiro de 2021.
5. ↑  "Nominees/Winners | Television Academy". *Emmys.com*. Consultado o 16 de xaneiro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***RuPaul's Drag Race Modificar a ligazón no Wikidata*** |

### Ligazóns externas

* Ficha do programa na IMDb *(en inglés)*
* RuPaul's Drag Race en Facebook
* Edgar, E. (2011). "Xtravaganza!": Drag Representation and Articulation in "RuPaul's Drag Race". Studies in Popular Culture,34(1), 133–146. Recuperado de "Xtravaganza!": Drag Representation and Articulation in "RuPaul's Drag Race"

|  |  |
| --- | --- |
| Control de autoridades | 
* Wd: Q169844
* Epguides: RuPaulsDragRace
* IMDb: tt1353056
* WorldCat
* LCCN: n2014052347
* LUMIERE: 114349
* Metacritic: rupauls-drag-race
* MusicBrainz: ID
* TMDb: 8514

 |